# Colla Castellera La Global de Salou

La Colla Castellera La Global de Salou era una colla castellera de Salou, al Tarragonès, fundada el 25 de març de 2009 per un grup inicial de 60 persones, amb Francesc Xavier Magarolas Sole com a primer cap de colla, i amb José Martínez Manzano com a primer president. El nom de la colla fa referència al desig de representar tota la ciutadania de Salou i integrar les persones nouvingudes.
Els anys 2009 i 2010 va descarregar el pilar de 4. L'1 de maig de 2011 va descarregar el seu primer castell de sis, un 4 de 6, en una actuació a L'Esquirol, amb els Nyerros de la Plana i els Xerrics d'Olot. El 8 de maig carregaren el 3 de 6, castell que descarregaren el 3 de juliol a Rubí. El 7 d'agost de 2011 realitzaren la seva millor actuació fins aquell moment, descarregant 3 de 6 amb l'agulla, 3 de 6 i 4 de 6 a Salou. El març del 2013 la colla va decidir suspendre la seva activitat en quedar-se amb tan sols 7 membres i no poder dur a terme assajos ni actuacions, i el 6 de maig la junta de la Coordinadora de Colles Castelleres de Catalunya va aprovar-ne oficialment la baixa com a membre.

## Estadístiques

Durant els anys que estigué activa, entre el 2009 i el 2012, La Global de Salou va provar set construccions diferents, des del pilar de 4 fins al 2 de 6. El màxim castell que assolí va ser el 3 de 6 amb l'agulla, aconseguit el 2011, any en què van fer la seva millor temporada.

### Per temporades

La taula següent mostra el nombre de castells descarregats (D) i carregats (C), excloent-ne intents i intents desmuntats, fets per la Colla Castellera La Global de Salou entre el 2009 i el 2012.
| Castell | Pde4 | Pde4 | Pde4cam | Pde4cam | Pde4ps | Pde4ps | 4de6 | 4de6 | 3de6 | 3de6 | 3de6a | 3de6a |
| Temp. | D | C | D | C | D | C | D | C | D | C | D | C |
| 2009 | 3 | | | | | | | | | | | |
| 2010 | 3 | 1 | | | | 1 | | | | | | |
| 2011 | 22 | | | 1 | | | 3 | | 4 | 1 | 1 | |
| 2012 | 8 | | | | | | 1 | | | | | |
| Total | D | C | D | C | D | C | D | C | D | C | D | C |
| Total | 36 | 1 | | 1 | | 1 | 4 | | 4 | 1 | 1 | |

### Global

La següent taula mostra el resultat dels castells provats per la Colla Castellera La Global de Salou entre el 2009 i el 2012.
| Castell | Descarregat | Carregat | Intent | Intent desmuntat | Total |
| 2 de 6 | – | – | 2 | 1 | 3 |
| 3 de 6 amb l'agulla | 1 | – | – | 4 | 5 |
| 3 de 6 | 4 | 1 | 3 | 16 | 24 |
| 4 de 6 | 4 | – | – | 5 | 9 |
| Pilar de 4 caminant | – | 1 | – | – | 1 |
| Pilar de 4 aixecat per sota | – | 1 | – | – | 1 |
| Pilar de 4 | 36 | 1 | – | 1 | 38 |
| Total | 45 | 4 | 5 | 27 | 81 |
| Percentatge | 55,6% | 4,9% | 6,2% | 33,3% | 100% |

## Referències

* ↑ «Fitxa de la colla al webcasteller». Arxivat de l'original el 2011-11-20. [Consulta: 15 novembre 2011].
* 1 2 delcamp.cat, Els Nens del Vendrell fan dos cops el 4 de 8 i es queden a tocar de la torre de 8 folrada
* 1 2 «La colla castellera La Global de Salou estará en las Decennals de Valls» (en castellà). lavila.cat, 29-01-2011. Arxivat de l'original el 2011-11-18. [Consulta: 12 novembre 2011].
* ↑ «Colla Castellera La Global de Salou». Webcasteller. Arxivat de l'original el 2011-11-20. [Consulta: 30 maig 2011].
* ↑ Palomares, Azahara «Salou es posa la faixa». El Punt Avui, 26-03-2009 [Consulta: 30 juliol 2014].
* ↑ «La Global de Salou, la nova colla castellera de la capital de la Costa Daurada». reusdigital.cat, 24-03-2009. [Consulta: 5 gener 2012].
* ↑ Webcasteller, La Global de Salou descarrega el primer castell de sis de la seva història. Arxivat 2016-03-03 a Wayback Machine.
* ↑ «Diada Salou, Diumenge, 7 d'agost 2011». Arxivat de l'original el 2011-12-08. [Consulta: 15 novembre 2011].
* ↑ Diari de Tarragona La colla castellera de Salou suspende su actividad por falta de integrantes Arxivat 2016-03-03 a Wayback Machine.
* ↑ «Els Castellers de Viladecans, admesos com a colla en formació». Coordinadora de Colles Castelleres de Catalunya, 10-05-2013. [Consulta: 11 maig 2013].
* ↑ «Base de dades (BDCJ)». Coordinadora de Colles Castelleres de Catalunya. [Consulta: 31 juliol 2014].
Colles castelleres desaparegudes (llista) :
Colles que van fer castells de nou :
Colles que van fer castells de vuit :
Colles que van fer castells de set :
Colles que van fer castells de sis :
Nota: Colles que van descarregar com a mínim un castell de la gamma corresponent. Les colles en cursiva indica que només el van carregar. :